Og partierne understreger da også, at en hjælpende hånd til Italien og Spanien ikke må efterlade for få hænder til at tage sig af de danske corona-patienter.

Hvis vi står med en overkapacitet, enten af personale eller maskiner, som måske kunne hjælpe, så skal vi hjælpe. Liselott Blixt, sundhedsordfører for Dansk Folkeparti

- Selvfølgelig skal vi have kapacitet til alt det, der kommer i Danmark, men det ser ud som om, vi har en meget bedre kurve, end vi havde turdet håbe på, siger Sofie Carsten Nielsen.

Derfor skal alle muligheder for at hjælpe vores EU-venner undersøges.

- Vi skal ikke have en italiener liggende i en hospitalsseng, hvis der er behov for, at en dansker ligger i den. Men hvis sundhedsmyndighederne vurderer, at der er kapacitet til det, har Italien alvorlige problemer, som vi kan være med til at hjælpe dem med, siger Jan E. Jørgensen.

Vi skal hjælpe, hvis vi kan - og det kan vi, mener Liselott Blixt.

- Jeg kan se, at vi nu har fået tilført 900 respiratorer, og vi har 900 selv. Så mange ser det ikke ud til, at vi kommer til at skulle bruge.

- Hvis vi står med en overkapacitet, enten af personale eller maskiner, som måske kunne hjælpe, så skal vi hjælpe, fastslår hun.

Klar til at hente patienter til Danmark

Det kan være personel, vi kan sende til Italien, det kan være patienter, vi midlertidigt kan tage os af, det kan også være noget udstyr, vi kan hjælpe med. Jan E. Jørgensen, EU-ordfører for Venstre

Tyskland har allerede sendt personale og udstyr mod Italien, og det er samme slags bidrag, Dansk Folkeparti har i tankerne. Venstre og De Radikale går skridtet videre og lufter tanken om at behandle corona-syge patienter fra Spanien eller Italien i Danmark.

- Vi er nødt til at se, om vi kan gøre et eller andet - om Forsvaret kan hjælpe, eller om vi kan tage en lille bitte gruppe patienter hertil, siger Sofie Carsten Nielsen.

De Radikales Sofie Carsten Nielsen (T.v.) og Venstres Jan E. Jørgensen (t.h) er parat til at behandle corona-syge italienere og spaniere i Danmark. (Foto: søren bidstrup © Scanpix)

Jan E. Jørgensens eksempler på, hvilken hjælp han forestiller sig, Danmark kan stille til rådighed, lyder langt hen af vejen ens.

- Det kan være personel, vi kan sende til Italien, det kan være patienter, vi midlertidigt kan tage os af, det kan også være noget udstyr, vi kan hjælpe med, siger han og fortsætter:

- Den her krise er så stor, at den virkelig viser behovet for solidaritet på tværs af kontinentet.

Sofie Carsten Nielsen er enig: